
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2014. gada 28. janvāra noteikumos Nr. 55 "Noteikumi par ārzemnieku nodarbināšanu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ņemot vērā uzņēmēju un sociālo partneru izteiktās bažas par darbaspēka piesaistes procesa birokrātiju, pieprasot Nodarbinātības valsts aģentūras (turpmāk - aģentūra) atzinumu par atļauju piesaistīt ārvalstu darbinieku, kā arī ilgajiem dokumentu apstrādes termiņiem,  Ekonomikas ministrija rosina grozīt Ministru kabineta  2014. gada 28. janvāra Ministru kabineta noteikumus Nr. 55 "Noteikumi par ārzemnieku nodarbināšanu", nosakot, ka aģentūras atzinuma par atļauju ārzemnieka piesaistei prasību neattiecina uz tiem komersantiem, kuri  ir tiesīgi saņemt prioritārā kārtībā sniedzamos publiskos pakalpojumus saskaņā ar 2025. gada 6. maija Ministru kabineta noteikumiem Nr. 277 "Kārtība, kādā nodrošina prioritāru publisku pakalpojumu sniegšanu komersantiem", tādējādi nodrošinot efektīvāku ārvalstu darbaspēka piesaistes procesu.

Iniciatīva tika diskutēta 2026.gada 24.marta Cilvēkkapitāla attīstības padomes sēdē, kurā tika pieņemts lēmums, Labklājības, Ekonomikas, Izglītības un zinātnes ministrijām un sociālajiem partneriem vienojoties, virzīt šādus MK noteikumu grozījumus.


2026.gada 24.februāra VK Ministru kabineta sēdē (protokols Nr.9 29.§) tika uzdots Ekonomikas ministrijai līdz 2026. gada 1. septembrim sagatavot priekšlikumus par grozījumiem 2014. gada 28. janvāra Ministru kabineta noteikumos Nr. 55 "Noteikumi par ārzemnieku nodarbināšanu" (turpmāk - MK noteikumi Nr. 55), nosakot, ka aģentūras atzinuma par atļauju ārzemnieka piesaistei prasību neattiecina uz tiem komersantiem, kuri  ir tiesīgi saņemt prioritārā kārtībā sniedzamos publiskos pakalpojumus saskaņā ar 2025. gada 6. maija Ministru kabineta noteikumiem Nr. 277 "Kārtība, kādā nodrošina prioritāru publisku pakalpojumu sniegšanu komersantiem" (turpmāk - MK noteikumi Nr. 277).

MK noteikumu Nr.277 virsmērķis ir piesaistīt investīcijas, veicināt eksportu, kā arī sekmēt prioritāro jomu un aizsardzības industrijas attīstību, vienlaikus veicinot Latvijas starptautisko konkurētspēju. Lai sasniegtu mērķi un nodrošinātu efektīvu darbaspēka piesaistes procesu, Ekonomikas ministrija iniciē atteikties no aģentūras atzinuma prasības prioritāro projektu uzņēmumiem. Prioritāro projektu kritērijiem atbilst 300 uzņēmumi (Latvijas investīciju un attīstības aģentūras vietnē publicēti dati 16.04.2026).

1.2. Mērķis
Mērķa apraksts
Noteikumu projekta mērķis ir novērst identificētos trūkumus regulējuma piemērošanā pēc 2025. gada 6. maija MK noteikumu Nr. 277 stāšanās spēkā. Noteikumu projekts ir izstrādāts, lai veicinātu investīciju piesaisti, sekmētu eksportspējīgu un augstas pievienotās vērtības projektu attīstību, atbalstītu prioritāro jomu un aizsardzības industrijas izaugsmi Latvijas ekonomikā izaicinošas starptautiskās konkurences apstākļos, vienlaikus nodrošinot informācijas apmaiņu starp iestādēm, tādējādi palielinot kontroles iespējas.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts ekonomiskā attīstība ir cieši saistīta ar uzņēmējdarbības attīstību, kas ir kritiski atkarīga no pieejamā darbaspēka. Latvijā kopš 2020.gada bezdarbs ir bijis zem 8% atzīmes ar tendenci samazināties, vienlaikus arī demogrāfiskā līkne ir negatīva, kā rezultātā uzņēmumi arvien biežāk konkurē par pieejamo brīvo darbaspēku, tādēļ papildspēkus meklē ne tikai Eiropas Savienībā, bet arī ārpus tās, jo demogrāfijas izaicinājumi skar visu attīstīto Eiropu.
Problēmas un risinājumi
Problēmas apraksts
Lai gan spēkā esošo MK noteikumu Nr.277 viens no mērķiem ir nodrošināt paātrinātu ārvalstu darbaspēka piesaistes procedūru, praksē termiņuzturēšanās atļaujas izskatīšana ārvalstniekiem joprojām aizņem 3-5 mēnešus. Komersantiem tas nereti ir pārāk ilgs laiks, kurā tiek zaudēti potenciālie kandidāti konkurentiem citās valstīs, vienlaikus uzņēmums ir pārliecinājies, ka vietējā darba tirgū nepieciešamie speciālisti nav pieejami un formālā sadarbība ar aģentūru atzinuma saņemšanai MK noteikumu Nr.55 ietvarā rada papildus administratīvo slogu un vismaz 10 darba dienu laika patēriņu. 
Par minēto liecina arī aģentūras dati: 2025.gadā vakancēm, kurām pieprasīti atzinumi trešo valstu darbaspēka piesaistei, no aģentūras datu bāzes atlasīti atbilstoši pretendenti 69 829 reizes (viens pretendents bijis atbilstošs vairāku vakanču aizpildīšanai), kopā 25 381 unikālais pretendents, savukārt darba devēji par atbilstošiem atzinuši tikai 1095 pretendentus (t.i. līdz atzinuma izsniegšanai samazināts vakanto vietu skaits), kopā 937 unikālos pretendentus. 
2026.gada 1. ceturksnī atlasīti 12 735, t.i. 7012 unikālie pretendenti, darba devēji akceptējuši 148, kopā 143 unikālos pretendentus. 70% no izsludinātajām vakancēm ir Pierīgā un Rīgā. Pēc aģentūras sniegtās informācijas, pozitīvi atzinumi tiek izsniegti 80% pieteikumu, 10% negatīvi un tikai 10% atrod Latvijas vietējo darbinieku. Vakanču sludinājumu skaits, kuriem bija nepieciešams atzinums 2026.gada pirmajos mēnešos saglabājās līdzīgs kā 2025. gada pirmajos divos mēnešos, taču brīvo darba vietu skaits 2026.gada pirmajos divos mēnešiem samazinājies par 24%.
Risinājuma apraksts
Lai paātrinātu administratīvos saskaņošanas procesus, kā arī atvieglotu ārvalstu darbaspēka piesaisti, risinājums ir atcelt prasību saņemt aģentūras atzinumu par atļauju piesaistīt ārvalstnieku komersantiem, veicot izmaiņas noteikumos, papildinot tos ar jaunu apakšpunktu, kurā nosaka, ka aģentūras atzinuma par atļauju ārzemnieka piesaistei prasību neattiecina uz tiem komersantiem, kuri  ir tiesīgi saņemt prioritārā kārtībā sniedzamos publiskos pakalpojumus saskaņā ar 2025. gada 6.maija Ministru kabineta noteikumiem Nr. 277 "Kārtība, kādā nodrošina prioritāru publisku pakalpojumu sniegšanu komersantiem"  jeb pilnveidotais "zaļā koridora" regulējums. Vienlaikus tiek noteikts, ka komersants Bezdarbnieku uzskaites un reģistrēto vakanču informācijas sistēmā ir pieteicis brīvu darba vietu, brīvo darba vietu skaits ir pamatots un pieteiktā brīvā darba vieta ir publicēta. Vakance būtu publicējama uz vīzas vai termiņuzturēšanās atļaujas pieprasījuma iesniegšanas brīdi Pilsonības un migrācijas lietu pārvaldē.
Ministru kabineta MK noteikumi Nr.277 izstrādāti saskaņā ar Inovatīvas uzņēmējdarbības un prioritāro projektu atbalsta likuma 3. panta ceturtajā daļā un Imigrācijas likuma 9. panta desmitajā daļā ietvertajiem deleģējumiem. 
Arī Labklājības ministrija un aģentūra atbalsta to, ka "zaļā koridora" uzņēmumiem netiek noteikta nepieciešamība saņemt atzinumu ārzemju darbaspēka piesaistei, vienlaikus nosakot pienākumu joprojām reģistrēt vakanci aģentūras vakanču portālā, un aģentūrai sniegt atbalstu tās aizpildīšanai vispārējā kārtībā. Tiek pieņemts, ka piekļuve "zaļajam koridoram" tiks sniegta kvalificētu darbinieku piesaistei relatīvi nelielam augstas reputācijas uzņēmumu skaitam, kas sniedz būtisku ieguldījumu Latvijas ekonomikā, kā arī nodrošina augsta kvalitātes darba vietas.
Problēmas apraksts
Ievērojot to, ka Darba atļauju reģistru savas institūcijas uzdevumu izpildei izmanto arī citas valsts pārvaldes iestādes, veicot informācijas pārbaudi par trešo valstu pilsoņiem piešķirtajām tiesībām uz nodarbinātību, ir nepieciešamība reģistru papildināt arī ar informāciju par to, vai trešās valsts pilsonis ir nodarbināts uz vīzas vai uzturēšanās atļaujas pamata.
Risinājuma apraksts
Darba atļauju reģistrā iekļaut arī informāciju par darba tiesības apliecinošo dokumentu, tā veidu un numuru, nodrošinot pieeju šai informācijai arī citām valsts iestādēm,tādējādi veicinot ātru informācijas apmaiņu, palielinot kontroles iespējas un samazinot drošības riskus.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
mazie uzņēmumi
lielie uzņēmumi
Ietekmes apraksts
Grozījumi paplašinās iespēju uzņēmumiem prioritārā kārtībā un īsākā termiņā nodrošināmos pakalpojumus ārvalstu darbaspēka piesaistei, tādējādi atbilstoši MK Noteikumu Nr.277 sarakstā iekļautajiem komersantiem sekmējot efektīvāku darbaspēka pieejamību. Rezultātā samazinās to juridisko personu skaits, uz kurām attiecas prasība saņemt aģentūras atzinumu, - uzņēmumiem samazināsies administratīvais slogs un tiks izmantoti mazāk resursu, lai izpildītu normatīvo aktu prasības.
Nozare
Visas nozares
Nozaru ietekmes apraksts
Pēc aģentūras datiem biežākās nozares, kurās tiek pieprasīts ārvalstu darbaspēks ir sauszemes transports un cauruļvadu transports, darbaspēka meklēšana, būvniecība un specializētie būvdarbi, ēdināšana, datorprogrammēšana, metālapstrāde un inženierbūvniecība.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Regulējums galvenokārt piešķir tiesības "zaļā koridora" komersantiem kā stratēģiskas nozīmes projektu īstenotājiem iegūt priekšrocības darbaspēka nodrošināšanā ātrāk un efektīvāk. Attiecīgi, regulējums arī turpmāk sekmēs investīciju piesaisti un ekonomiskās situācijas uzlabošanos. Vienlaikus, grozījums samazinās neefektīvu pakalpojumu sniedzēju resursu pārdali maznozīmīgiem komersantiem un novirzīs tos par labu komersantiem ar augstāku pievienoto vērtību un nozīmi tautsaimniecībā.
2.2.2. uz nozaru konkurētspēju:
Jā
Ietekmes apraksts
Prioritārie investīciju projekti un militārā industrija.
2.2.3. uz uzņēmējdarbības vidi:
Jā
Ietekmes apraksts
Paredzama selektīvi pozitīva ietekme uz paātrinātā kārtībā un termiņā sniedzamo pakalpojumu sniedzēju slogu, kas tiks optimizēts - tiek pārdalīti administratīvie resursi uz augstāka riska vai sarežģītākiem gadījumiem. Vienlaikus tiek saīsināts ārvalstu darbaspēka piesaistes process prioritāro investīciju projektu īstenotājiem
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Jā
Ietekmes apraksts
Tiek veicināta prioritāro investīciju projektu īstenošanas efektivitāte un komersantu starptautiskā konkurētspēja, ātrāk piesaistot nepieciešamo darbaspēku.
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	mazie uzņēmumi
	samazinās
Vērtības nozīme:
	18,56
Stundas samaksas likme Personāla un karjeras vadības speciālistiem.
	16,00
Laiks, ko komersants patērē iesnieguma sagatavošanai, komunikācijai ar NVA, vakances publicēšanai un pamatošanai.
	150
komersanti, kas iesniedz iesniegumu NVA par atzinuma saņemšanu.
	1,0
vienu reizi gadā
	-44 544,00
	-Punkts, kas nosaka izmaiņas: Ministru kabineta noteikumu Nr. 55 4. punkts nosaka izņēmumu, saskaņā ar kuru noteiktiem komersantiem vairs nebūs jāsaņem NVA atzinums par ārzemnieka piesaistes nepieciešamību.

- Stundas likme 18,56Eur noteikta saskaņā ar VID publicēto informāciju par darba vietām 2025.gadā saskaņā ar profesiju klasifikatoru Personāla un karjeras vadības speciālistiem (klasifikators 2423).
- Laika patēriņš viena NVA atzinuma saņemšanai pieņemts līdz 16 stundām, ietverot vakances sagatavošanu un publicēšanu, komunikāciju ar NVA, amata un kandidātu atbilstības pamatojuma sagatavošanu, vietējo pretendentu izvērtēšanas procesa dokumentēšanu. Aprēķinā izmantots konservatīvs pieņēmums, ņemot vērā, ka prioritāro projektu komersanti bieži piesaista augsti kvalificētus speciālistus vai vairākus ārvalstu darbiniekus vienlaikus.
- Aprēķinā izmantots noapaļots pieņēmums - aptuveni 300 komersanti (mazie un lielie), kuri atbilst MK noteikumu Nr.277 kritērijiem, pamatojoties uz NVA datiem: 2025.gadā 298 "zaļā koridora" uzņēmumi iesniedza pieteikumu NVA atzinuma saņemšanai. 
- Izmaksu biežumu pamato noteikums, ka NVA atzinums tiek izmantots ārvalstnieka uzaicināšanas procesā un ir derīgs 12 mēnešus, tādēļ aprēķinā pieņemts, ka komersants iesniegumu iesniedz vienu reizi gadā.

	lielie uzņēmumi
	samazinās
Vērtības nozīme:
	18,56
Stundas samaksas likme Personāla un karjeras vadības speciālistiem.
	16,00
Laiks, ko komersants patērē iesnieguma sagatavošanai, komunikācijai ar NVA, vakances publicēšanai un pamatošanai.
	150
komersanti, kas iesniedz iesniegumu NVA par atzinuma saņemšanu.
	1,0
vienu reizi gadā
	-44 544,00
	- -Punkts, kas nosaka izmaiņas: Ministru kabineta noteikumu Nr. 55 4. punkts nosaka izņēmumu, saskaņā ar kuru noteiktiem komersantiem vairs nebūs jāsaņem NVA atzinums par ārzemnieka piesaistes nepieciešamību.

- Stundas likme 18,56Eur noteikta saskaņā ar VID publicēto informāciju par darba vietām 2025.gadā saskaņā ar profesiju klasifikatoru Personāla un karjeras vadības speciālistiem (klasifikators 2423).
- Laika patēriņš viena NVA atzinuma saņemšanai pieņemts līdz 16 stundām, ietverot vakances sagatavošanu un publicēšanu, komunikāciju ar NVA, amata un kandidātu atbilstības pamatojuma sagatavošanu, vietējo pretendentu izvērtēšanas procesa dokumentēšanu. Aprēķinā izmantots konservatīvs pieņēmums, ņemot vērā, ka prioritāro projektu komersanti bieži piesaista augsti kvalificētus speciālistus vai vairākus ārvalstu darbiniekus vienlaikus.
- Aprēķinā izmantots noapaļots pieņēmums - aptuveni 300 komersanti (mazie un lielie), kuri atbilst MK noteikumu Nr.277 kritērijiem, pamatojoties uz NVA datiem: 2025.gadā 298 "zaļā koridora" uzņēmumi iesniedza pieteikumu NVA atzinuma saņemšanai. 
- Izmaksu biežumu pamato noteikums, ka NVA atzinums tiek izmantots ārvalstnieka uzaicināšanas procesā un ir derīgs 12 mēnešus, tādēļ aprēķinā pieņemts, ka komersants iesniegumu iesniedz vienu reizi gadā.

	Kopā
	-89 088,00
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Ministru kabineta noteikumu projekta izstrādes laikā notikušas regulāras diskusijas ar uzņēmēju organizācijām, tostarp ar Latvijas Darba devēju konfederāciju (LDDK), Latvijas Tirdzniecības un rūpniecības kameru (LTRK), kā arī ar Labklājības ministriju (LM) un tās padotības iestādi - Nodarbinātības valsts aģentūra (NVA) un Ārlietu ministriju (AM) un tās padotības iestādi - Pilsonības un migrācijas lietu pārvaldi (PMLP).

Papildus, problēmsituācijas diskutētas Cilvēkkapitāla attīstības padomes sēdēs.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Nodarbinātības valsts aģentūra
Pilsonības un migrācijas lietu pārvalde
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Jauns uzdevums PMLP ievadīt Darba atļauju reģistrā informāciju par to, vai trešās valsts pilsonis ir nodarbināts uz vīzas vai uzturēšanās atļaujas pamata.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Grozījumi samazina to komersantu skaitu, uz kuriem attiecas regulējuma tvērums - aptuveni 300 uzņēmumi, ņemot vērā, ka 2025.gadā NVA atzinumu pieprasīja 298 zaļā koridora uzņēmumi. NVA kā institūcijas funkcijas nemainās, tomēr samazinās darba apjoms atbilstoši komersantu skaitam. Rezultātā, optimizējot šo apjomu, samazinās administratīvo procedūru un manuāli izskatāmo iesniegumu skaits NVA, novirzot institūcijas resursus uz augstāka riska vai sarežģītākiem nodarbinātības gadījumiem, kā arī dod papildus laiku padziļinātāk un kvalitatīvāk veikt vietējo kandidātu atlasi, piedāvājot atbalstošākus pretendentus uzņēmumu vajadzībām.

7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

